
Atbalsta programmas nosacījumi būvdarbiem daudzdzīvokļu mājās, to teritoriju labiekārtošanai un daudzdzīvokļu mājām noteikto atsavināmo zemju izpirkšanai
(Noteikumu nosaukums MK 23.05.2023. noteikumu Nr. 252 redakcijā)
Izdoti saskaņā ar Attīstības finanšu institūcijas likuma
12. panta ceturto daļu
I. Vispārīgie jautājumi
· 1. Noteikumi nosaka:
· 1.1. atbalsta programmas nosacījumus:
· 1.1.1. būvdarbiem daudzdzīvokļu mājās un to teritoriju labiekārtošanai, lai veicinātu finanšu pieejamību ēku atjaunošanai un labiekārtošanai, tostarp mudinātu iedzīvotājus veikt ieguldījumus savlaicīgai mājokļu uzturēšanai un atjaunojamo energoresursu izmantošanai;
· 1.1.2. daudzdzīvokļu mājām noteikto atsavināmo zemju izpirkšanai;
· 1.2. kārtību, kādā akciju sabiedrība "Attīstības finanšu institūcija Altum" (turpmāk – sabiedrība "Altum") īsteno atbalsta programmu;
· 1.3. atbalsta programmai pieejamo finansējumu;
· 1.4. atbalstāmo darbību un izmaksu attiecināmības nosacījumus, tai skaitā finansējumu sabiedrības "Altum" izdevumu segšanai.
(Grozīts ar MK 24.01.2023. noteikumiem Nr. 28; MK 23.05.2023. noteikumiem Nr. 252)
· 2. Noteikumos lietoti šādi termini:
· 2.1. (svītrots ar MK 23.05.2023. noteikumiem Nr. 252);
· 2.2. de minimis atbalsta saņēmēji – šo noteikumu 2.4. apakšpunktā minētais namīpašnieks un dzīvokļu īpašnieki, kuru dzīvokļa īpašumi tiek izmantoti saimnieciskajā darbībā, un dzīvokļa īpašnieki pretendē uz atbalstu šīs programmas ietvaros, kas kvalificējams kā komercdarbības atbalsts;
· 2.3. pārstāvis – fiziska vai Latvijā reģistrēta juridiska persona, kura kā dzīvokļu īpašnieku kopības likumiskais pārstāvis vai dzīvokļu īpašnieku kopības vai dzīvokļu īpašnieku pilnvarotā persona viņu vārdā ir tiesīga iesniegt pieteikumu, slēgt līgumus aizdevuma saņemšanai būvdarbiem daudzdzīvokļu mājā un tās teritorijas labiekārtošanai vai aizdevuma saņemšanai daudzdzīvokļu mājai noteiktās atsavināmās zemes izpirkšanai. Dzīvokļu īpašnieku kopības likumiskais pārstāvis ir tiesīgs slēgt aizdevuma līgumu tikai uz atsevišķa dzīvokļu īpašnieku kopības lēmuma pamata.
· 2.4. namīpašnieks – Latvijā reģistrēta juridiska persona, kuras īpašumā ir daudzdzīvokļu māja un kas atbilst vienam no šiem apakšpunktiem:
· 2.4.1. tas ir sīkais (mikro), mazais vai vidējais saimnieciskās darbības veicējs, kas atbilst Komisijas 2014. gada 17. jūnija Regulas (ES) Nr.  651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, L 187) (turpmāk – Komisijas regula Nr.  651/2014), 1. pielikumā noteiktajām definīcijām;
· 2.4.2. tas ir lielais saimnieciskās darbības veicējs, kas atbilst Komisijas regulas Nr. 651/2014 2. panta 24. punktam;
· 2.5. teritorija – zemesgabals, kas ir publiski pieejams, bez maksas izmantojams un ir daudzdzīvokļu mājas dzīvokļu īpašnieku kopības vai namīpašnieka īpašumā, valdījumā vai turējumā;
· 2.6. teritorijas labiekārtošana – daudzdzīvokļu mājai funkcionāli nepieciešamā zemesgabala labiekārtošanas darbi, kas ietver:
· 2.6.1. brauktuves, ietves vai stāvlaukuma izbūvi, pārbūvi vai atjaunošanu;
· 2.6.2. apgaismojuma izbūvi, pārbūvi vai atjaunošanu, uzstādot energoefektīvus LED gaismekļus;
· 2.6.3. citus labiekārtošanas darbus (bērnu rotaļu laukumu ierīkošana, soliņu, velonovietņu, atkritumu urnu u. c. labiekārtojuma elementu uzstādīšana, atkritumu konteineru novietošanas laukumu, sporta laukumu, veļas žāvētavu ierīkošana, pārbūve vai atjaunošana u. tml.);
· 2.6.4. jaunu apstādījumu izveidi;
· 2.7. daudzdzīvokļu mājai noteiktā atsavināmā zeme – normatīvajos aktos par piespiedu dalītā īpašuma privatizētajās daudzdzīvokļu mājās izbeigšanu noteiktajā kārtībā noteikts zemesgabals, kuru dzīvokļu īpašnieki ir tiesīgi izpirkt, izmantojot atsavināšanas tiesību.
(Grozīts ar MK 23.05.2023. noteikumiem Nr. 252)
· 3. Aizdevumu sniedz sabiedrība "Altum" tiešā finanšu instrumentu veidā dzīvokļu īpašnieku kopībai, dzīvokļu īpašniekiem ar pārstāvja starpniecību vai namīpašniekam. Pieteikumu aizdevuma saņemšanai var iesniegt pārstāvis vai namīpašnieks.
· 4. Lēmumu par aizdevuma piešķiršanu var pieņemt līdz Komisijas 2023. gada 13. decembra Regulas (ES) Nr. 2023/2831 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – Komisijas regula Nr. 2023/2831) 7. panta 3. punktā un 8. pantā noteiktajiem termiņiem.
(MK 25.06.2024. noteikumu Nr. 404 redakcijā)
· 5. Pieejamo finansējumu aizdevumu izsniegšanai un zaudējumu segšanai veido:
· 5.1. sabiedrības "Altum" piesaistītais finansējums aizdevumu izsniegšanai saskaņā ar šo noteikumu 6. un 7. punkta nosacījumiem;
· 5.2. slēgtā Latvijas un Šveices sadarbības programmas individuālā projekta "Mikrokreditēšanas programma" atmaksu publiskā finansējuma daļa – 1 000 000 euro aizdevumu izsniegšanai un atbalsta programmas zaudējumu segšanai, t. i., kredītriska zaudējumu segšanai un sagaidāmajiem kredītzaudējumiem nepieciešamo uzkrājumu izveidošanai un uzturēšanai (pirmie zaudējumi);
· 5.3. darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. pasākuma "Veicināt energoefektivitātes paaugstināšanu dzīvojamās ēkās" un 13.1.1. specifiskā atbalsta mērķa "Atveseļošanas pasākumi ekonomikas nozarē" 13.1.1.2. pasākuma "Atbalsts daudzdzīvokļu māju siltināšanai" atmaksu publiskā finansējuma daļa – 3 500 000 euro aizdevumu izsniegšanai un atbalsta programmas zaudējumu segšanai, t. i., kredītriska zaudējumu segšanai un sagaidāmajiem kredītzaudējumiem nepieciešamo uzkrājumu izveidošanai un uzturēšanai (pirmie zaudējumi);
· 5.4. darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs" pasākumu, 3.1.2. specifiskā atbalsta mērķa "Palielināt straujas izaugsmes komersantu skaitu" pasākumu un 13.1.1. specifiskā atbalsta mērķa "Atveseļošanas pasākumi ekonomikas nozarē" 13.1.1.1. pasākuma "MVU izveide un attīstība" īstenošanai atmaksātais publiskais finansējums (atmaksātais publiskais finansējums, tai skaitā atbrīvotie līdzekļi (garantiju gadījumā)) līdz 8 000 000 euro aizdevumu izsniegšanai un atbalsta programmas zaudējumu segšanai, t. i., kredītriska zaudējumu segšanai un sagaidāmajiem kredītzaudējumiem nepieciešamo uzkrājumu izveidošanai un uzturēšanai (pirmie zaudējumi).
(MK 19.05.2026. noteikumu Nr. 265 redakcijā)
· 6. Lai nodrošinātu finansējumu aizdevumu izsniegšanai, sabiedrība "Altum" piesaista valsts aizdevumu līdz 60 000 000 euro apmērā atbilstoši normatīvajiem aktiem par valsts aizdevumu izsniegšanas un apkalpošanas kārtību, nepiemērojot aizdevuma riska procentu likmi. Valsts aizdevumu izsniedz kredītlīnijas veidā, un tā izmantošanas mērķis ir aizdevuma sniegšana, ievērojot šajos noteikumos paredzētos nosacījumus.
(MK 19.05.2026. noteikumu Nr. 265 redakcijā)
· 7. Lai nodrošinātu finansējumu aizdevumu izsniegšanai, sabiedrība "Altum" var piesaistīt starptautisko finanšu institūciju aizdevumus.
(MK 19.05.2026. noteikumu Nr. 265 redakcijā)
· 7.1 Sabiedrībai "Altum" ir tiesības pieprasīt un bez maksas saņemt informāciju no valsts informācijas sistēmām tādā apjomā, kāds nepieciešams pasākuma īstenošanai un atbalsta sniegšanai šo noteikumu ietvaros. Lai nodrošinātu pieeju datiem, sabiedrība "Altum", ja nepieciešams, slēdz vienošanos ar attiecīgās valsts informācijas sistēmas turētāju.
II. Aizdevuma piešķiršanas nosacījumi būvdarbiem un teritorijas labiekārtošanai
(Nodaļas nosaukums MK 23.05.2023. noteikumu Nr. 252 redakcijā)
· 8. Aizdevumu piešķir šādu pasākumu īstenošanai daudzdzīvokļu mājā:
· 8.1. būvdarbu veikšana daudzdzīvokļu mājas norobežojošās konstrukcijās un koplietošanas telpās, tai skaitā liftu modernizācija vai nomaiņa;
· 8.2. daudzdzīvokļu mājas visu veidu inženiersistēmu atjaunošana, pārbūve vai izveide;
· 8.3. teritorijas labiekārtošana;
· 8.4. darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. pasākuma "Veicināt energoefektivitātes paaugstināšanu dzīvojamās ēkās" un 13.1.1. specifiskā atbalsta mērķa "Atveseļošanas pasākumi ekonomikas nozarē" 13.1.1.2. pasākuma "Atbalsts daudzdzīvokļu māju siltināšanai" ietvaros īstenoto projektu neattiecināmo izmaksu finansēšana;
· 8.5. projekta vadība;
· 8.6. autoruzraudzība;
· 8.7. būvuzraudzība;
· 8.8. dzīvojamo telpu atjaunošana, ja atbalsta saņēmējs ir namīpašnieks;
· 8.9. Eiropas Savienības Atveseļošanas un noturības mehānisma plāna 1.2. reformu un investīciju virziena "Energoefektivitātes uzlabošana" 1.2.1.1.i. investīcijas "Daudzdzīvokļu māju energoefektivitātes uzlabošana un pāreja uz atjaunojamo energoresursu tehnoloģiju izmantošanu" ietvaros īstenojamo projektu izmaksu segšana, kas netiek finansētas no Atveseļošanas fonda finansējuma;
· 8.10. projekta tehniskās dokumentācijas izstrāde.
(Grozīts ar MK 05.07.2022. noteikumiem Nr. 413; MK 24.01.2023. noteikumiem Nr. 28; MK 19.12.2023. noteikumiem Nr. 776)
· 9. Lai saņemtu aizdevumu, pārstāvis vai namīpašnieks sabiedrībā "Altum" iesniedz:
· 9.1. aizdevuma pieteikumu;
· 9.2. dzīvokļu īpašnieku kopsapulces protokola kopiju, kurā:
· 9.2.1. iekļauts atbilstoši normatīvajiem aktiem dzīvokļa īpašuma jomā pieņemts lēmums par būvdarbiem un teritorijas labiekārtošanu;
· 9.2.2. norādīti paredzētie būvdarbi, teritorijas labiekārtošanas darbi un to izmaksas;
· 9.2.3. norādīts pārstāvis un tā tiesības atbilstoši šo noteikumu 2.3. apakšpunktam;
· 9.3. daudzdzīvokļu mājas kopīpašuma pārvaldīšanas līguma kopiju vai tā dokumenta kopiju, kurš aizstāj minēto līgumu;
· 9.4. plānoto izmaksu aprēķinu (tāmes);
· 9.5. informāciju par izvēlēto darbu veicēju un, ja attiecināms, autoruzraugu un (vai) būvuzraugu;
· 9.6. līgumu vai dokumentu, kas to aizstāj, kurā dzīvokļu īpašnieku kopības vienojušās par funkcionāli nepieciešamā zemesgabala kopīgu labiekārtošanu, kā arī par labiekārtojuma kopīgu uzturēšanu un saglabāšanu, ja aizdevuma pieteikums iesniegts par divu vai vairāku dzīvokļu īpašnieku kopību kopēju teritorijas labiekārtošanu;
· 9.7. de minimis atbalsta saņēmēji norāda informāciju par iepriekš saņemto de minimis atbalstu, ievērojot normatīvos aktus par de minimis atbalsta uzskaites un piešķiršanas kārtību;
· 9.8. būvprojektu vai citu normatīvajos aktos noteikto būvniecības ieceres veidu dokumentus, ja tie nav iesniegti Būvniecības informācijas sistēmā (BIS);
· 9.9. deklarāciju par komercsabiedrības atbilstību mazajai (sīkajai) vai vidējai komercsabiedrībai;
· 9.10. kredītiestādes apliecinājumu par to, ka dzīvokļu īpašnieku kopība, dzīvokļu īpašnieku pārstāvis vai namīpašnieks var pieteikties aizdevumam sabiedrībā "Altum". Ja kredītiestāde nesniedz apliecinājumu 20 darbdienu laikā, uzskatāms, ka kredītiestāde ir apliecinājusi, ka dzīvokļu īpašnieku kopība, dzīvokļu īpašnieku pārstāvis vai namīpašnieks var pieteikties aizdevumam sabiedrībā "Altum";
· 9.11. citu būtisku informāciju, kas nepieciešama aizdevuma pieteikuma izvērtēšanai un ir norādīta sabiedrības "Altum" tīmekļvietnē.
· 10. Ja aizdevumam piesakās:
· 10.1. dzīvokļu īpašnieku kopība vai dzīvokļu īpašnieki ar pārstāvja starpniecību, tie sabiedrībā "Altum" iesniedz šo noteikumu 9.1., 9.2., 9.3., 9.4., 9.5., 9.6., 9.7., 9.8., 9.10. un 9.11. apakšpunktā minētos dokumentus. Par de minimis atbalsta saņēmējiem papildus iesniedzams šo noteikumu 9.9. apakšpunktā minētais dokuments;
· 10.2. dzīvokļu īpašnieku kopība vai dzīvokļu īpašnieki ar pārstāvja starpniecību, lai finansētu šo noteikumu 8.4. vai 8.9. apakšpunktā minēto pasākumu, tie sabiedrībā "Altum" iesniedz šo noteikumu 9.1. un 9.2. apakšpunktā minētos dokumentus;
· 10.3. namīpašnieks, tas sabiedrībā "Altum" iesniedz šo noteikumu 9.1., 9.4., 9.5., 9.7., 9.8., 9.9., 9.10. un 9.11. apakšpunktā minētos dokumentus.
(Grozīts ar MK 24.01.2023. noteikumiem Nr. 28)
· 11. Dzīvokļu īpašnieku kopība, dzīvokļu īpašnieki ar pārstāvja starpniecību vai namīpašnieks var saņemt vairākus aizdevumus ar nosacījumu, ka attiecībā uz jauna aizdevuma un esošo šo noteikumu ietvaros piešķirto aizdevumu pamatsummas atlikumu tiek ievēroti šo noteikumu 23.3. apakšpunktā minētie nosacījumi.
· 12. Aizdevuma maksimālais termiņš ir 20 gadi.
· 13. Sabiedrība "Altum" pieņem lēmumu par aizdevuma piešķiršanu, pamatojoties uz dokumentiem, ko iesniedzis pārstāvis saskaņā ar šo noteikumu 10.1. vai 10.2. apakšpunktu vai namīpašnieks saskaņā ar šo noteikumu 10.3. apakšpunktu.
· 14. Sabiedrība "Altum" piešķir aizdevumu atbilstoši šajos noteikumos minētajiem nosacījumiem.
· 15. Aizdevumu piešķir, ja:
· 15.1. daudzdzīvokļu mājas parādsaistību apjoms par saņemtajiem pakalpojumiem (apsaimniekošanas, atkritumu apsaimniekošanas, siltumapgādes, ūdensapgādes un kanalizācijas pakalpojumi), kas saistīti ar dzīvokļa īpašuma lietošanu, ir mazāks par 10 % no šo pakalpojumu rēķinu summas pēdējā gada laikā;
· 15.2. ir pamatotas aizdevuma atmaksāšanas iespējas, kuras izvērtē sabiedrība "Altum", ņemot vērā drošas finanšu vadības principu.
· 16. Sabiedrība "Altum", piešķirot aizdevumu namīpašniekam, vērtē projekta īstenošanai nepieciešamo finansējuma apjomu, nodrošinājumu, namīpašnieka esošo un nākotnes finanšu situāciju, aizdevuma atmaksāšanas iespējas, kā arī analizē riskus un citus faktorus.
· 17. Aizdevumu nepiešķir:
· 17.1. pasākumiem, kuri nav noteikti kā atbalstāmi saskaņā ar šo noteikumu 8. punktu;
· 17.2. namīpašniekam, ja tam saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju ir nodokļu vai nodevu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro, un tam nav noslēgts vienošanās līgums vai Valsts ieņēmumu dienests nav pieņēmis lēmumu par nodokļu maksājumu labprātīgu izpildi;
· 17.3. saimnieciskās darbības veicējam – de minimis atbalsta saņēmējam, ja:
· 17.3.1. tam aizdevuma pieteikuma iesniegšanas brīdī ir pasludināts maksātnespējas process, ierosināta tiesiskās aizsardzības procesa lieta vai tiek īstenots tiesiskās aizsardzības process, tā saimnieciskā darbība ir izbeigta vai tas atbilst normatīvajos aktos noteiktajām juridiskās personas maksātnespējas procesa pazīmēm, kad kreditors ir tiesīgs iesniegt juridiskās personas maksātnespējas procesa pieteikumu;
· 17.3.2. tas ir lielais saimnieciskās darbības veicējs, kas atbilst Komisijas regulas Nr. 651/2014 2. panta 24. punktam, un tam aizdevuma pieteikuma iesniegšanas brīdī kredītreitings ir zemāks par "B–" atbilstoši Komisijas regulas Nr. 2023/2831 4. panta 6. punkta "a" apakšpunktam.
(Grozīts ar MK 25.06.2024. noteikumiem Nr. 404)
· 18. Ja dzīvokļu īpašniekam netiek piešķirts de minimis atbalsts vai tas atsakās no de minimis atbalsta, tas var segt savu līdzdalības daļu no saviem privātajiem līdzekļiem.
· 19. Par aizdevuma piešķiršanas datumu aizdevuma saņēmējam uzskatāms sabiedrības "Altum" lēmuma pieņemšanas datums.
II1. Aizdevuma piešķiršanas nosacījumi atsavināmās zemes izpirkšanai
(Nodaļa MK 23.05.2023. noteikumu Nr. 252 redakcijā)
· 19.1 Aizdevumu piešķir daudzdzīvokļu dzīvojamās mājas dzīvokļu īpašnieku kopībai noteiktās atsavināmās zemes izpirkšanai jeb atsavināšanas cenas samaksai.
· 19.2 Lai saņemtu aizdevumu, pārstāvis sabiedrībā "Altum" iesniedz:
· 19.21. aizdevuma pieteikumu;
· 19.22. dzīvokļu īpašnieku kopsapulces protokola vai lēmuma kopiju, kurā iekļauts atbilstoši normatīvajiem aktiem dzīvokļa īpašuma un piespiedu dalītā īpašuma privatizētajās daudzdzīvokļu mājās izbeigšanas jomā pieņemts dzīvokļu īpašnieku kopības lēmums par:
· 19.22.1. maksimālo nepieciešamo finansējumu atsavināšanas cenas samaksai un tā maksāšanas kārtību un norādīta informācija par:
· 19.22.1.1. dzīvokļu īpašniekiem, kuri savu atsavināšanas cenas daļu maksā no saviem līdzekļiem;
· 19.22.1.2. dzīvokļu īpašniekiem, kuriem nepieciešams aizdevums savas atsavināšanas cenas daļas samaksai;
· 19.22.2. aizdevuma nosacījumiem – maksimālo termiņu un maksimālo procentu likmi;
· 19.22.3. pārstāvi un tā tiesībām atbilstoši šo noteikumu 2.3. apakšpunktam;
· 19.23. daudzdzīvokļu mājas kopīpašuma pārvaldīšanas līguma kopiju vai tā dokumenta kopiju, kas aizstāj minēto līgumu;
· 19.24. Valsts zemes dienesta paziņojumu par atsavināmo zemi un atsavināšanas cenu;
· 19.25. zvērināta tiesu izpildītāja aktu par atsavināšanas tiesības izmantošanu;
· 19.26. de minimis atbalsta saņēmēji – informāciju par iepriekš saņemto de minimis atbalstu, ievērojot normatīvos aktus par de minimis atbalsta uzskaites un piešķiršanas kārtību;
· 19.27. deklarāciju par komercsabiedrības atbilstību mazajai (sīkajai) vai vidējai komercsabiedrībai;
· 19.28. kredītiestādes apliecinājumu par to, ka dzīvokļu īpašnieku kopība var pieteikties aizdevumam sabiedrībā "Altum". Ja kredītiestāde nesniedz apliecinājumu 20 darbdienu laikā, uzskatāms, ka kredītiestāde ir apliecinājusi, ka dzīvokļu īpašnieku kopība var pieteikties aizdevumam sabiedrībā "Altum";
· 19.29. citu būtisku informāciju, kas nepieciešama aizdevuma pieteikuma izvērtēšanai un ir norādīta sabiedrības "Altum" tīmekļvietnē.
· 19.3 Aizdevuma maksimālais termiņš ir 20 gadi.
(MK 23.05.2023. noteikumu Nr. 252 redakcijā)
· 19.4 Sabiedrība "Altum" pieņem lēmumu par aizdevuma piešķiršanu, pamatojoties uz dokumentiem, kas iesniegti saskaņā ar šo noteikumu 19.2 punktu.
(MK 23.05.2023. noteikumu Nr. 252 redakcijā)
· 19.5 Sabiedrība "Altum" piešķir aizdevumu atbilstoši šajos noteikumos minētajiem nosacījumiem.
(MK 23.05.2023. noteikumu Nr. 252 redakcijā)
· 19.6 Aizdevumu piešķir, ja:
· 19.61. daudzdzīvokļu mājas parādsaistību apjoms par saņemtajiem pakalpojumiem (apsaimniekošanas, atkritumu apsaimniekošanas, siltumapgādes, ūdensapgādes un kanalizācijas pakalpojumi), kas saistīti ar dzīvokļa īpašuma lietošanu, ir mazāks par 10 % no šo pakalpojumu rēķinu summas pēdējā gada laikā;
· 19.62. ir pamatotas aizdevuma atmaksāšanas iespējas, kuras izvērtē sabiedrība "Altum", ņemot vērā drošas finanšu vadības principu.
· 19.7 Aizdevumu nepiešķir:
· 19.71. ja ar plānotajiem maksājumiem nav iespējams nodrošināt aizdevuma atmaksu;
· 19.72. saimnieciskās darbības veicējam – de minimis atbalsta saņēmējam, ja:
· 19.72.1. tam aizdevuma pieteikuma iesniegšanas brīdī ir pasludināts maksātnespējas process, ierosināta tiesiskās aizsardzības procesa lieta vai tiek īstenots tiesiskās aizsardzības process, tā saimnieciskā darbība ir izbeigta vai tas atbilst normatīvajos aktos noteiktajām juridiskās personas maksātnespējas procesa pazīmēm, kad kreditors ir tiesīgs iesniegt juridiskās personas maksātnespējas procesa pieteikumu;
· 19.72.2. tas ir lielais saimnieciskās darbības veicējs, kas atbilst Komisijas regulas Nr. 651/2014 2. panta 24. punktam un tam aizdevuma pieteikuma iesniegšanas brīdī kredītreitings ir zemāks par "B–".
(MK 23.05.2023. noteikumu Nr. 252 redakcijā)
· 19.8 Ja dzīvokļa īpašniekam netiek piešķirts de minimis atbalsts vai tas atsakās no de minimis atbalsta, tas var segt savu atsavināšanas cenas daļu no saviem privātajiem līdzekļiem.
(MK 23.05.2023. noteikumu Nr. 252 redakcijā)
· 19.9 Par aizdevuma piešķiršanas datumu aizdevuma saņēmējam uzskatāms sabiedrības "Altum" lēmuma pieņemšanas datums.
(MK 23.05.2023. noteikumu Nr. 252 redakcijā)
III. Valsts atbalsta nosacījumi
· 20. Aizdevumu de minimis atbalsta saņēmējiem piešķir saskaņā ar Komisijas regulu Nr. 2023/2831, ievērojot Komisijas regulas Nr. 2023/2831 1. panta 1. punktā minētos nozaru un darbību ierobežojumus.
(MK 25.06.2024. noteikumu Nr. 404 redakcijā)
· 21. Par saimniecisko darbību nav uzskatāma daudzdzīvokļu mājā esošo:
· 21.1. neprivatizēto pašvaldībām piederošo dzīvokļu izīrēšana, biedrību un nodibinājumu īpašumā esošu dzīvokļu izīrēšana, īres tiesisko attiecību uzsākšana vai dzīvokļu uzturēšana, lai tos izīrētu atbilstoši likumam "Par palīdzību dzīvokļa jautājumu risināšanā", izņemot minētā likuma III1 nodaļu "Dzīvojamo telpu izīrēšana kvalificētiem speciālistiem";
· 21.2. nedzīvojamo platību iznomāšana vai nodošana lietošanā pašvaldības vai valsts deleģēto pārvaldes uzdevumu veikšanai saskaņā ar normatīvajiem aktiem, kas regulē publiskas personas finanšu līdzekļu un mantas likumīgu izmantošanu;
· 21.3. nedzīvojamo platību izmantošana pašvaldības vai valsts funkciju nodrošināšanai, tai skaitā, ja funkciju nodrošināšanai tiek sniegti maksas pakalpojumi, vai sabiedriskā labuma organizāciju lietošanai, ja tās netiek izmantotas saimnieciskās darbības veikšanai.
(Grozīts ar MK 24.01.2023. noteikumiem Nr. 28)
· 22. Sabiedrība "Altum", piešķirot aizdevumu de minimis atbalsta saņēmējam, ievēro šādus nosacījumus:
· 22.1. aizdevuma subsīdijas ekvivalents de minimis atbalsta saņēmējam ir aprēķināms kā starpība starp procentu maksājuma summu, kura būtu jāmaksā, piemērojot atsauces likmi, kas aprēķināma saskaņā ar Eiropas Komisijas Latvijai apstiprināto atsauces likmi, ko nosaka atbilstoši Komisijas paziņojumam par atsauces likmes un diskonta likmes noteikšanas metodes pārskatīšanu (Eiropas Savienības Oficiālais Vēstnesis, 2008. gada 19. janvāris, Nr. C 014), un de minimis atbalsta saņēmēja faktiski samaksāto procentu maksājumu summu;
· 22.2. sabiedrība "Altum" uzglabā dokumentāciju, ievērojot Komisijas regulas Nr. 2023/2831 6. panta 3. un 7. punktā minētos nosacījumus, un nodrošina informācijas pieejamību vismaz 10 gadus no pēdējā de minimis atbalsta piešķiršanas dienas.
(Grozīts ar MK 25.06.2024. noteikumiem Nr. 404)
· 23. De minimis atbalsta saņēmējs, kas ir saņēmis sabiedrības "Altum" aizdevumu:
· 23.1. informāciju par de minimis atbalstu, kas piešķirts saskaņā ar Komisijas regulu Nr. 2023/2831, glabā 10 gadus no atbalsta piešķiršanas dienas;
· 23.2. šo noteikumu ietvaros saņemto de minimis atbalstu var apvienot ar citu de minimis atbalstu par vienām un tām pašām attiecināmajām izmaksām, ja pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100 %;
· 23.3. šo noteikumu ietvaros piešķirto de minimis atbalstu drīkst kumulēt ar citu de minimis atbalstu, tai skaitā attiecībā uz vienām un tām pašām attiecināmajām izmaksām, līdz Komisijas regulas Nr. 2023/2831 3. panta 2. punktā noteiktajam attiecīgajam robežlielumam, kā arī drīkst kumulēt ar citu komercdarbības atbalstu, tai skaitā attiecībā uz vienām un tām pašām attiecināmajām izmaksām, vai citu valsts atbalstu tam pašam riska finansējuma pasākumam, ja netiek pārsniegta attiecīgā maksimālā atbalsta intensitāte vai atbalsta summa, kāda noteikta komercdarbības atbalsta programmā, ad-hoc lēmumā vai Eiropas Komisijas lēmumā.
(Grozīts ar MK 24.01.2023. noteikumiem Nr. 28; MK 25.06.2024. noteikumiem Nr. 404)
· 24. Ja de minimis atbalsta saņēmējs vienlaikus darbojas vienā vai vairākās Komisijas regulas Nr. 2023/2831 1. panta 1. punkta "a", "b", "c" un "d" apakšpunktā minētajās nozarēs, atbalstu drīkst piešķirt tikai tad, ja de minimis atbalsta saņēmējs nodrošina šo nozaru darbību vai uzskaites nodalīšanu, lai saskaņā ar Komisijas regulas Nr. 2023/2831 1. panta 2. punktu darbības izslēgtajās nozarēs negūst labumu no de minimis atbalsta, ko piešķir saskaņā ar šiem noteikumiem.
(MK 25.06.2024. noteikumu Nr. 404 redakcijā)
· 25. Piešķirot de minimis atbalstu, sabiedrība "Altum" pārbauda, vai plānotais de minimis atbalsts kopā ar iepriekšējos trijos gados, skaitot no atbalsta piešķiršanas dienas, piešķirto de minimis atbalstu viena vienota uzņēmuma līmenī nepārsniedz Komisijas regulas Nr. 2023/2831 3. panta 2. punktā noteikto maksimālo de minimis atbalsta apmēru.
(MK 25.06.2024. noteikumu Nr. 404 redakcijā)
· 26. Viens vienots uzņēmums šo noteikumu izpratnē ir uzņēmums, kas atbilst Komisijas regulas Nr. 2023/2831 2. panta 2. punktā noteiktajai viena vienota uzņēmuma definīcijai.
(MK 25.06.2024. noteikumu Nr. 404 redakcijā)
· 26.1 Piešķirot de minimis atbalstu, uzņēmumu apvienošanās vai iegādes gadījumā ievēro Komisijas regulas Nr. 2023/2831 3. panta 8. punkta nosacījumus, bet uzņēmuma sadalīšanas gadījumā ievēro Komisijas regulas Nr. 2023/2831 3. panta 9. punkta nosacījumus.
(MK 25.06.2024. noteikumu Nr. 404 redakcijā)
· 27. Ja ir pārkāpti Komisijas regulas Nr. 2023/2831 nosacījumi, atbalsta saņēmējam ir pienākums atmaksāt sabiedrībai "Altum" projekta ietvaros saņemto nelikumīgo de minimis valsts atbalstu kopā ar procentiem atbilstoši Komercdarbības atbalsta kontroles likuma IV vai V nodaļas nosacījumiem.
(MK 25.06.2024. noteikumu Nr. 404 redakcijā)
· 28. Šo noteikumu ietvaros piešķirto aizdevumu nevar apvienot ar atbalstu, kuru atbilstoši Eiropas Komisijas pieņemtajam lēmumam sabiedrība "Altum" sniedz saskaņā ar normatīvajiem aktiem par apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība, un par garantijām saimnieciskās darbības veicējiem, kuru darbību ietekmējusi Covid-19 izplatība.

